**Ikt.sz.: 70090/2015.**

**A J Á N L A T K É R É S**

**Tisztelt Ajánlattevő!**

Tiszaújváros Városi Rendelőintézet (3580 Tiszaújváros, Bethlen Gábor út 11-13. a továbbiakban: ajánlatkérő) ezúton kéri fel ajánlattételre az Ön által képviselt céget, mint Ajánlattevőt (a továbbiakban: ajánlattevő) a jelen ajánlatkérésben nevezett, a **közbeszerzési értékhatárt el nem érő értékű beszerzés során** jelen ajánlatkérésben előírtak szerint és az abban foglalt feltételek figyelembevételével.

Beszerzés megnevezése:

**Szakmai eszközök, bútorok beszerzése, szállítása**

**1. Az ajánlatkérő neve, címe:**

Tiszaújváros Városi Rendelőintézet 3580 Tiszaújváros, Bethlen Gábor út 11-13.

Tel.: 49/341-864

Fax: 49/341-864

**További információk a következő címen szerezhetők be:**

Tiszaújváros Városi Rendelőintézet cím: 3580 Tiszaújváros, Bethlen Gábor út 11-13.

Kapcsolattartó: **Farkas Anita 30/458-9096**

Tel.: 49/341-864

Fax: 49/341-864

E-mail cím: rendelo@tujvaros.hu

**2. Az ajánlatkérés tárgya:**

**Szakmai eszközök, bútorok beszerzése, szállítása** az 1. sz. melléklet szerinti tételekre.

**3. A megkötendő szerződés meghatározása:**

Szállítási szerződés **Szakmai eszközök, bútorok beszerzése, szállítása** tárgyában.

**4. A szerződés időtartama vagy a teljesítés határideje:**

A szerződés időtartama: **2015. október 12. – 2015. november 30.**

**5. A teljesítés helye, természetbeni helye:**

3580 Tiszaújváros, Bethlen Gábor út 11-13.

**6. Az ellenszolgáltatás teljesítésének feltételei:**

Ajánlatkérő a kiállított számla alapján a szerződésben meghatározott módon és tartalommal való teljesítéstől számított 15 napon belül az ellenszolgáltatást átutalással teljesíti.

**7. Kizáró okok:**

Nem lehet ajánlattevő az a természetes, jogi személy, vagy jogi személyiség nélküli gazdálkodó szervezet, aki vagy amely:

1. a szerződéssel érintett szervezettel közszolgálati jogviszonyban, munkaviszonyban áll (a továbbiakban: érintett dolgozó/munkatárs),
2. az érintett dolgozó közeli hozzátartozója,
3. az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
4. egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
5. akinek egy évnél régebbi, az önkormányzati adóhatóságnál nyilvántartott adótartozása van,
6. aki ellen csőd-, felszámolási eljárás van folyamatban, aki végelszámolás alatt áll,
7. akinek tevékenységét a cégbíróság felfüggesztette,
8. aki nem szerepel a cégjegyzékben,
9. aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
10. aki korábbi, az önkormányzattal kötött szerződésének teljesítése során súlyos szerződésszegést követett el.

A megkövetelt igazolási mód:

A kizáró okok fenn nem állásáról az ajánlattevőknek nyilatkoznia kell ajánlatának benyújtásával egyidejűleg az ajánlatkérés mellékletét képező nyomtatványon.

**8. Az ajánlattételi határidő:**

2015. október hó 9 nap 10.00 óra.

**9. Az ajánlat benyújtásának helye, módja:**

Tiszaújváros Városi Rendelőintézet 3580 Tiszaújváros, Bethlen Gábor út 11-13., II. emelet, titkárság

Az ajánlat postai úton, vagy személyesen munkanapokon 8 és 14 óra között, az ajánlattételi határidő lejártának napján 10.00 óráig adható le.

***Az ajánlatot zárt borítékban, 2 eredeti példányban kell benyújtani. A borítékon fel kell tüntetni a következő szöveget:***

* ***„*Szakmai eszközök, bútorok beszerzése, szállítása”**

***Az ajánlattételi határidő előtt* (2015. október 9. nap 10.00 óra) *nem bontható fel!***

* **az ajánlattevő nevét és székhelyét,**
* **„Iktatóban nem bontható fel, azonnal a címzetthez továbbítandó”.**

Az ajánlatkérő az ajánlatot akkor tekinti határidőn belül benyújtottnak, ha annak kézhezvétele az ajánlattételi határidő lejártáig, a bontás megkezdéséig megtörténik.

A postai küldemények elirányításából, elvesztéséből eredő összes kockázat ajánlattevőt terheli.

Ajánlattevő felelőssége, hogy ajánlata megfelelő csomagolásban, formában és időben kerüljön benyújtásra Ajánlatkérő csak az előírt határidőig a megjelölt helyre leadott ajánlatokat tudja értékelni. A határidőn túl érkezett ajánlatok érvénytelenek.

**10. Az ajánlatok felbontásának helye, ideje:**

Tiszaújváros Városi Rendelőintézet 3580 Tiszaújváros, Bethlen Gábor út 11-13. II. emelet Titkárság

**Dátum: 2015. október hó 9. nap 10.00 óra**

**11. Az ajánlatok elbírálásának tervezett időpontja:**

2015. október 9.

**12. Szerződéskötés időpontja:**

2015. október 12.

**13. Műszaki tartalom:** nincs

**14. Különleges előírások:** nincs

**15. Hiánypótlás lehetősége:** *nem biztosított*

**16. Kiegészítő tájékoztatás:** nincs

**17. Egyéb információk:**

17.1 Az ajánlattétel megtörténtével Ajánlattevő hozzájárul neve, székhelye, ajánlati ára és az eljárás lefolytatása során értékelésre kerülő egyéb szempontok nyilvánosságra hozatalához.

17.2 Ajánlatkérő felhívja Ajánlattevő figyelmét arra, hogy Tiszaújváros Önkormányzata Képviselő-testületének határozata alapján Tiszaújváros Önkormányzata Polgármesteri Hivatala, önkormányzati intézményei és önkormányzati tulajdonú gazdasági társaságai minden olyan visszterhes szerződésének ( kivéve a közbeszerzési törvény szerint, valamint Tiszaújváros Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai egymás között megkötésre kerülő szerződéseket) a megkötésére, amelyek esetén a fentebb felsorolt szervezetek fizetési kötelezettsége a bruttó 250 E Ft összeget eléri, vagy azt meghaladja, csak az alábbi feltételek megléte esetén kerülhet sor. Ezen feltételekről a másik szerződő felet szerződéskötés előtt tájékoztatni szükséges.

* A szerződés mellékletét képezi a határozat melléklete szerinti nyilatkozat
* A szerződés egy pontjában rögzítésre kerül az alábbi feltétel:

 „A … (szerződő fél) hozzájárul, hogy az önkormányzat Polgármesteri Hivatala/ intézménye/ gazdasági társasága ( a megfelelő alkalmazandó) a szerződés mellékletét képező, a lejárt határidejű tartozásokra vonatkozó nyilatkozat valódiságát ellenőrizze.

Amennyiben nyilatkozatot tevő félnek jelen szerződés pénzügyi teljesítése előtt a nyilatkozaton meghatározott szervezetek felé lejárt határidejű tartozása van és azt a számlán szereplő (számla hiányában a szerződésben meghatározott) fizetési határidő időpontjáig nem rendezi, hozzájárul a tartozás összegének Tiszaújváros Önkormányzata adóhatósága, Polgármesteri Hivatala, intézményei és saját tulajdonú gazdasági társaságai felé legkorábbi esedékességű, azonos esedékesség esetén arányosan történő kompenzálásához, illetve beszámításához.

A tartozásmentességre vonatkozóan az ajánlattevőknek nyilatkoznia kell ajánlatának benyújtásával egyidejűleg az ajánlatkérés mellékletét képező nyomtatványon.

17.3 Ajánlattevőnek árajánlatát fix összegű átalányárként kell meghatároznia, amely - figyelembe véve a helyszíni körülményeket és adottságokat – magában foglalja a szerződésszerű teljesítéséhez, a szakszerű és komplett megvalósításához szükséges valamennyi költségét és mindennemű egyéb kiadást**. Az elbírálás az ajánlott nettó értékek alapján történik. Azonos ajánlat esetén sorsolásra kerül sor.**

17.4 Ajánlatkérő fenntartja az ajánlatkérés eredménytelenné nyilvánításának jogát.

17.5 Felhívom a Tisztelt Ajánlattevők figyelmét, hogy részletes árajánlatukat az Ajánlatkérő által rendelkezésre bocsátott jellemző mennyiségek, adatok alapján értelemszerűen tegyék meg.

17.6. A kiírt eszközök, bútorok szállítása szerződéskötést követő 7 héten belül, azaz **2015. november 30**-ig teljesítendő.

Felhívjuk szíves figyelmét a jelen ajánlatkérésben foglalt előírások és feltételek alapos áttekintésére és kérem, hogy ajánlatát a leírtak figyelembevételével tegye meg.

Tiszaújváros, 2015. október 2. nap

Tisztelettel:

 \_\_\_\_\_\_\_\_\_\_\_\_\_\_\_\_\_

 **a szervezet képviselője**

Mellékletek:

1. szakmai eszközök, bútorok beszerzése, szállítása
2. nyilatkozat kizáró okok hatálya alá nem tartozásról
3. tartozásmentességre vonatkozó nyilatkozat